Juan Jeremías Montero

Juan José Jeremías Montero, nado en Santiago de Compostela o 28 de maio de 1889 e finado en Guadalaxara (México) o 10 de setembro de 1950, foi un industrial e político galego.

 Traxectoria 
Fillo de José Jeremías Cabezas e Encarnación Montero Pasantino, sobriña de Eugenio Montero Ríos. Foi elixido presidente da Juventud Republicana de Santiago de Compostela en decembro de 1912.La Correspondencia Gallega, 17-12-1912, p. 2. Correlixionario de Emiliano Iglesias, mantivo contactos con el durante a súa visita a Galicia en setembro de 1921.El Compostelano, 3-9-1921, p. 1. Dono dunha fábrica de chocolate en Pontecesures. Na República foi alcalde de Pontecesures do 5 de xuño de 1931 ao 30 de xullo de 1936.La Noche, 6-9-1958, p. 6. Co golpe de Estado do 18 de xullo de 1936 pasou á zona leal e foi auxiliar da administración de xustiza no xulgado de Belchite e en maio de 1938 foi destinado ao Xulgado especial Xeral de Evasión de Capitais en Barcelona.Gaceta de la República, 14-5-1938, p. 867. Coa derrota da República pasou a Francia e exiliouse en México, arribando ao porto de Veracruz o 27 de xullo de 1939 a bordo do vapor Mexique.

 Obras 
 El filo de la traición, 1943.

 Vida persoal 

Casou en 1915 con Concepción Carlés Romero, fila de José Carlés Romero, alcalde de Valga.El Diario de Pontevedra, 4-5-1915, p. 2.
 Notas 

 Véxase tamén 

 Ligazóns externas 
 Ficha en Movimientos Migratorios
 Ficha no Repertorio biobibliográfico do exilio galego

Categoría:Alcaldes de Pontecesures

Categoría:Alcaldes de Galicia durante a II República
Categoría:Exilio galego
Categoría:Galegos de México
Categoría:Nados en Santiago de Compostela
Categoría:Nados en 1889
Categoría:Finados en 1950
Categoría:Personalidades de Galicia sen imaxes